九品芝麻官 (電影)

《九品芝麻官》 係笑片巨星周星馳響1994年演出嘅一部笑片，由王晶做導演。拍片嗰陣時香港電視台買咗台灣劇《包青天》大受歡迎，呢部片係包青天惡搞版本，連配樂都同原裝《包青天》相同。

劇情 
呢部片原名係《九品芝麻官之白面包青天》，原因係周星馳戲裏面係扮宋朝包青天後人包龍星，但包龍星係白面，同祖先嘅黑面唔同。

包龍星原本係清朝九品芝麻官，同祖先包拯唔同，係一個不學無術嘅大貪官，後來因為鍾意咗含冤坐監嘅女人戚秦氏，竟然自告奮勇走上京師告御狀，最後重居然響青樓遇到皇上，獲聖旨返到去重審。

演員表 
周星馳 飾 包龍星
吳孟達 飾 包有為
張敏 飾 戚秦氏
徐錦江 飾 豹頭
吳啟華 飾 方唐鏡
蔡少芬 飾 如煙
鍾麗緹 飾 吳好緹
梁榮忠 飾 吳廣德
鄒兆龍 飾 常威
谷峰 飾 常昆
盧雄 飾 尚書大人 
黃一飛 飾 陳知縣
苑瓊丹 飾 龜婆
黃一山 飾 同治帝
歐瑞偉 飾 恬親王
吳回 飾 包不同
劉洵 飾 李蓮英

1994年電影
周星馳電影